પુરવઠા પ્રધાન રાદડિયા સાથે મિટિંગ પૂર્ણ થયા બાદ રાજ્યના ફેરપ્રાઇઝ શોપ એસોસિએશન પ્રમુખ પ્રહલાદભાઈ મોદીએ સતાવાર રીતે હડતાલ પૂર્ણ થયાનું જાહેર કરતા જણાવ્યું હતું કે સમગ્ર રાજ્યના તમામ જિલ્લાના વ્યાજબી ભાવના વિક્રેતા મંડળના હોદેદારો સાથે બેઠકમાં પુરવઠા પ્રધાને હડતાલ સમાપ્ત કરવા વિનંતી કરતા વિનંતીને માન આપી ગરીબ લાભાર્થીઓને હિતમાં હડતાલ પૂર્ણ કરવામાં આવી છે અને મુખ્યમંત્રી તથા નાણામંત્રી સાથે બેઠક બાદ પરવાનેદારોની મોટાભાગની માંગણી સ્વીકારશે તેવો આશાવાદ વ્યક્ત કર્યો હતો.